als_Latn dik_Latn sag_Latn
Tiranë, NOA.al- Gjatë ditës së diel i gjithë territori shqiptar do të jetë nën ndikimin e moti të ngrohtë por të lagësht. Për pasojë vranësirat dhe shirat lokale do të jenë të pranishme, më të theksuara në zonat veriore dhe veriperëndimore. Mesdita do të sjellë intervale me kthjellime në zonat e ulëta dhe ato bregdetare ndërsa zonat malore të vendit do të karakterizohen nga vranësira dhe shira të izoluar. Kjo situatë e motit të paqëndrueshëm do të mbetet prezent edhe gjatë pasdites për pasojë në Ultësirën perëndimore do të dominojnë kthjellimet dhe vranësira të cilat herë pas here do të gjenerojnë shira lokale. Ndërsa zonat malore verilindore dhe juglindore do të mbeten me vranësira dhe shira me intensitet mesatar.
Sipas MeteoAlb, temperaturat e ajrit do të pësojnë rënie të lehtë në vlerat e mëngjesit por mesdita do të ruajë vlera të tyre konstante. Era do të fryjë mesatarisht me shpejtësi 30 km/h nga drejtimi verior dhe veriperëndimor, kjo do të bëjë që dallgëzimi në det të jetë 2 ballë.
Europa
Europa Qendrore do te dominohet nga moti i paqendrushem, ku shirat dhe stuhite e forta te eres do te jen dominante. Gjithashtu edhe Ishujt Britanike dhe nje pjese e Gadishullit skandinav do te dominohen nga vranesira dhe reshje shiu e deobore por intensiteti i tyre do te jete i dobet. Vranesira dhe shira te dobet do te mbete prezent edhe ne gadishullin e ballkanit por here pas here do te kete edhe intervale me kthjellime. Ndërsa me mot te kthjellet do te paraqiten Europa jugperendimore, vendet e balltikut si edhe vendet e lindjes./a.y/noa.al/
als_Latn als_Latn por_Latn als_Latn